32001R2104
L 283/8
JURNALUL OFÍCIAL AL UNIUNII EUROPENE
REGULAMENTUL (CE) NR. 2104/2001 AL COMISIEI
din 26 octombrie 2001
de modificare a Regulamentului (CE) nr. 1249/96 privind normele de aplicare a Regulamentului (CEE) nr. 1766/92 al Consiliului cu privire la drepturile de import în sectorul cerealelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (1), astfel cum a fost modificat ultima dată prin Regulamentul (CE) nr. 1666/2000 (2), în special articolul 10 alineatul (4),
întrucât:
(1)
Articolul 4 din Regulamentul (CE) nr. 1249/96 (3) al Comisiei, astfel cum a fost modificat ultima dată prin Regulamentul (CE) nr. 2015/2001 (4), prevede o diferență de 10 EUR pe tonă în ceea ce privește calcularea drepturilor de import pentru cerealele importate pe cale terestră sau fluvială sau pe cale maritimă cu vase provenind din porturile situate în Marea Mediterană, Marea Neagră și Marea Baltică. Această diferență se bazează pe costuri de transport sensibil inferioare față de cele reținute pentru calculul drepturilor de import. Pe baza informațiilor de pe piețe, se constată că acest avantaj aparent de proximitate este compensat de un dezavantaj de logistică la nivelul infrastructurii de transport, de stocare și încărcare și că cheltuielile de transport înregistrate pe o perioadă lungă au în realitate un nivel echivalent. Pe baza acestei experiențe, s-a constatat de asemenea că existența acestui drept de import suplimentar are ca efect crearea unor dificultăți de fluiditate pe piață. În consecință, este necesar să se suprime diminuarea de 10 EUR stabilită la articolul 4. Situația va face obiectul unei reevaluări înainte de următoarea campanie de comercializare.
(2)
Articolul 3 și anexa I la Regulamentul (CE) nr. 1249/96 fixează criteriile calitative care este necesar să fie respectate în momentul importării în Comunitate. Regulamentul (CEE) nr. 1908/84 al Comisiei (5), astfel cum a fost modificat ultima dată prin Regulamentul (CE) nr. 2507/87 (6), fixa metodele de referință pentru determinarea calității cerealelor. Având în vedere abrogarea acestui regulament ca urmare a suprimării calităților tip pentru cereale, este necesar să se facă trimitere la metodele de analiză stabilite de Regulamentul (CE) nr. 824/2000 al Comisiei din 19 aprilie 2000 de stabilire a procedurilor de preluare a cerealelor de către organismele de intervenție, precum și a metodelor de analiză pentru determinarea calității (7).
(3)
Anexa II prevede în nota de subsol că în cazul în care nu este disponibilă nici o cotație care să permită calculul unui preț reprezentativ pentru import CIF, pot fi reținute alte cotații FOB disponibile la nivel public în Statele Unite. Cu toate acestea, această dispoziție este greu de aplicat, deoarece costurile de transport intern din Statele Unite ale Americii nu pot fi luate în considerare. În consecință, este necesar să se adapteze nota de subsol pentru a ține seama de aceste cheltuieli de transport.
(4)
Comitetul de gestionare a cerealelor nu și-a dat avizul în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 1249/1996 se modifică după cum urmează:
1.
La articolul 4, alineatul (2) se înlocuiește cu textul următor:
„(2) Prețurile reprezentative de import CIF pentru grâul dur, orz și porumb și, în cazul grâului moale, pentru fiecare calitate standard, reprezintă suma elementelor reluate de alineatul (1) literele (a), (b) și (c).
Pentru grâul moale de calitate medie sau inferioară, în cazul în care prețurile pe piața mondială fac obiectul unor subvenții din partea unor țări terțe pentru exporturile către o țară europeană sau din bazinul mediteraneean, Comisia poate să țină seama de aceste subvenții în momentul stabilirii unui preț reprezentativ la importul CIF în Comunitate.”
2.
În anexa I, primul tabel se înlocuiește cu tabelul următor:
„Criterii de clasificare a produselor importate
(pe baza unui conținut de umiditate de 12 % din greutate sau echivalent)
Produsul
Grâu moale și alac (9) cu excluderea amestecului cu secară
Grâu dur
Porumb varietatea Cristal
Porumb altul decât varietatea Cristal
Alte cereale
Cod NC
1001 90
1001 10
1005 90 00
1005 10 90 și 1005 90 00
1002, 1003 și 1007 00 90
Calitate (8)
superioară
medie
inferioară
superioară
medie
inferioară
1.
Procentaj minim al conținutului de proteine
14,0
11,5
-
-
-
-
-
-
-
2.
Greutate specifică minimă în kg/hl
77,0
74,0
-
76,0
76,0
-
76,0
-
-
3.
Procentaj maxim al conținutului de impurități (Schwarzbesatz)
1,5
1,5
-
1,5
1,5
-
-
-
-
4.
Procentaj minim de boabe lustruite
-
-
-
75,0
62,0
-
95,0
-
-
5.
Indice de flotație maxim
-
-
-
-
-
-
25,0
-
-
3.
Tabelul din anexa II se înlocuiește cu următorul tabel:
„Burse și soiuri de referință
Produsul
Grâu moale
Grâu dur
Porumb
Alte cereale furajere
Calitate standard
superioară
medie
inferioară
Soi de referință (tip și grad) de reținut pentru cotarea bursieră
Hard Red Spring nr. 2
Hard Red Winter nr. 2
Soft Red Winter nr. 2
Hard Amber Durum nr. 2
Yellow Corn nr. 3
US Barley nr. 2
Burse
Minneapolis Grain Exchange
Kansas City Board of Trade
Chicago Board of Trade
Minneapolis Grain Exchange (10)
Chicago Board of Trade
Minneapolis Grain Exchange (11)
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 9 noiembrie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 octombrie 2001.